Dječji vrtić „Pušlek“ Marija Bistrica

Stubička cesta 17 c

Marija Bistrica

KLASA: 400-02/23-01/01

URBROJ: 2113-02-02/23-2

Marija Bistrica, 09.11.2023.

**Obrazloženje Financijskog plana za razdoblje 2024.-2026.g.**

 Dječji vrtić Pušlek Marija Bistrica je odgojno – obrazovna ustanova koja se bavi odgojem i obrazovanjem djece predškolske dobi od prve godine do polaska u osnovnu školu.

 Predškolska djelatnost je uređena kao podsustav odgoja i obrazovanja Republike Hrvatske od 1997. godine (Zakon o predškolskom odgoju i naobrazbi, Narodne novine, broj 10/1997. i 107/2007., te Zakon o izmjenama i dopunama Zakona o predškolskom odgoju i obrazovanju, NN 94/2013 i Odlukom o proglašenju Zakona o izmjenama i dopunama Zakona o predškolskom odgoju i obrazovanju, NN 57/2022)

 Predškolski odgoj ostvaruje se na temelju Državnog pedagoškog standarda predškolskog odgoja i naobrazbe koji je donio Sabor Republike Hrvatske na prijedlog Vlade republike Hrvatske.

Dječji vrtić djeluje i provodi program rada na osnovu Godišnjeg plana i programa rada za pedagošku godinu 2023/2024.
 Plan se odnose na pedagošku godinu, a ne na fiskalnu.

 Sadržaj Financijskog plana Dječjeg vrtića „Pušlek“ Marija Bistrica izrađen je temeljem Zakona o proračunu te Uputa za izračun proračuna i financijskih planova proračunskih korisnika Općine Marija Bistrica za razdoblje 2024.-2026. godinu.

Obraloženje financijskog plana sastoji se od:

* Obrazloženja općeg dijela financijskog plana i
* Obrazloženja posebnog dijela financijskog plana

**Obrazloženje općeg dijela financijskog plana**

Obrazloženje općeg dijela financijskog plana obuhvaća ishodišta i pokazatelje na kojima se zasnivaju izračuni i ocjene potrebnih sredstava za provođenje programa, a to su:

* troškovi plaća i ostalih rashoda za zaposlene, planirani su u iznosu od 607.550,00 eura
* troškovi za materijal i energiju, planirani su u iznosu od 83.900,00 eura
* troškovi za usluge, planirani su u iznosu od 15.519,00 eura
* financijski troškovi, planirani su u iznosu od 4.130,00 eura
* troškovi nabave dugotrajne imovine, planirani u iznosu od 11.500,00 eura
* troškovi otplate kredita, planirani u iznosu od 4.425,00 eura

Ukupno planirani troškovi iznose 727.024,00 eura.

 Izvori sredstava za financiranje troškova Dječjeg vrtića „Pušlek“ Marija Bistrica su :

* Opći prihodi i primici: - prihode ostvarujemo od Općine Marija Bistrica i planirani su u iznosu od 495.523,00 eura temeljem uputa za izračun proračuna i financijskih planova proračunskih korisnika Općine Marija Bistrica za razdoblje 2024.-2026. godinu
* Prihodi po posebnim propisima: - to su prihodi od uplate roditelja za sufinanciranje smještaja djece u vrtić i planirani su u iznosu od 216.000,00 eura; prihodi roditelja za plaćanje potrošnog likovnog materijala za program predškole u iznosu od 500,00 eura; ostali nespomenuti prihodi (kamate zagrebačke banke, planiran višak poslovanja, plaćanje prehrane djelatnika, plaćanje otpadne hrane), a planirani su u iznosu od 5.501,00 euro.
* Prihodi iz proračuna koji nije nadležan: - to su prihodi od uplate iz Državnog i Županijskog proračuna za provođenje programa predškole, te za djecu sa teškoćama u razvoju, a koja su integrirana u redovne skupine i planirani su u iznosu od 2.500,00 eura; prihodi od Općine Gornja Stubica za sufinanciranje troškova vrtića i programa predškole i planirani su u iznosu od 3.500,00 eura; prihodi od Grada Zlatara za sufinanciranje troškova vrtića i planirani su u iznosu od 2.000,00 eura
* Vlastiti prihodi: to su prihodi od najma prostora i planirani su u iznosu od 1.000,00 eura
* Prihodi od donacija i planirani su u iznosu od 500,00 eura

Ukupno planirani prihodi iznose 727.024,00 eura.

Iz Financijskog plana za 2024. godinu vidljivo je da su planirani prihodi usklađeni sa planiranim rashodima.

Posljedice koje bi nastale u slučaju da se ne ostvare planirani prihodi su dalekosežne, te bi se odrazile na našu najmlađu populaciju u čiji odgoj i obrazovanje moramo najprije ulagati.

Projekcije prihoda i rashoda za 2025. i za 2026. godine planirane su u manjem iznosu od financijskog plana za 2024.g. iz razloga nabave opreme (plinski kotao) u 2024.godini.

**Obrazloženje posebnog dijela financijskog plana**

Obrazloženje posebnog djela financijskog plana obuhvaća pregled programa kroz aktivnosti sa ciljevima te pokazateljima uspješnosti.

Vrtić u svom osnovnom programu provodi desetosatni program odgoja, obrazovanja i skrbi za djecu od prve godine do polaska u osnovnu školu. Ovim programom obuhvaćeno je 164 djece u osam (8) odgojnih skupina.

Cilj nam je kao i do sada, održati postojeću kvalitetu, ali je i unaprijediti

Pokazatelji rezultata uspješnosti:

* Otvaranje područnog objekta u naselju Laz – 20 korisnika u dobi od 3 godine do polaska u osnovnu školu
* Izgradnja tri sobe dnevnog boravka sa pratećim sadržajima – povećanje obuhvata djece za 60 korisnika u dobi od 1 godine do polaska u osnovnu školu
* Otvaranje skupine sa pojačanim sadržajima vjerskog odgoja – 20 djece od 3 do 4 godine
* Povećanje broja gostovanja kazališta – dramskim skupina i sl. u dječjem vrtiću – djeci od 3 godine do polaska u školu – približavanje dramske i glazbene umjetnosti djeci od malih nogu.

Vrtić, odnosno predškolska ustanova također je obvezna provoditi program predškole za svu djecu sa svog područja u godini dana prije polaska u osnovnu školu a koja nisu obuhvaćena ni jednim drugim oblikom predškolskog odgoja. Ovaj program obavezan je za svu djecu koja na početku pedagoške godine navršavaju 5,5 godina. Programom je obuhvaćeno 16 djece, te se program odvija u jednoj odgojno - obrazovnoj skupini.
 Obzirom da je program propisan i obavezan Zakonom o predškolskom odgoju i obrazovanju ( NN 10/1997, 107/2007, 94/2013 i 57/2022 ) njegovo sufinanciranje provodi uz lokalnu samoupravu i Ministarstvo znanosti i obrazovanja, koje sredstva doznačuje osnivaču, tj. Općini Marija Bistrica koja je dužna iste proslijediti odgojno obrazovnoj ustanovi koja provodi taj program s ciljem unapređenja i kvalitete odgojno obrazovnog rada. Program je besplatan za roditelje što također propisuje zakonodavac.

Financijski plan Dječjeg vrtića „Pušlek“ Marija Bistrica za 2024. sa projekcijama za 2025. i 2026. godinu bit će objavljen na mrežnim stranicama vrtića.

 Ravnateljica:

 Jadranka Pezić